Koncz Imre polgármester úr részére
Balatonakali Község Önkormányzata
(8243 Balatonakali Kossuth Lajos utca 45.)
Másolatot kap:
Dr. Szabó Sándor kirendeltségvezető úr

Tárgy: Kezdeményezés néhai Kutor Lajos hagyatékát 
képező ingatlan vételárának alapítványi számlára 
történő átutalása és 
Képviselő-testületi döntés meghozatala iránt

Tisztelt Polgármester Úr, Tisztelt Kirendeltségvezető Úr!

Mint a néhai Kutor Lajos (születési neve: Kutor Lajos, születési hely, idő: Budapest, 1925. január 14., anyja neve: Muzs Etel volt 8243 Balatonakali, Strand u. 6. szám alatti lakos) örök-hagyó végrendeletében kijelölt és tisztségében eljáró végrendeleti végrehajtó, továbbá az Alapítvány kuratóriumának elnöke az alábbi kérelemmel és kezdeményezéssel fordulunk Önökhöz.

Mint az Önök előtt is ismert, az örökhagyó végakaratában úgy rendelkezett, hogy vagyonát Balatonakali gyermekei és fiataljainak épülésére és támogatására kívánja fordítani. Ezen kifejezett cél megvalósítása érdekében az Önkormányzatot nevezte meg örökösként, a célok maradéktalan és jogszerű megvalósításának garantálására pedig végrendeleti végrehajtót jelölt ki. A néhai akaratának és a jogszabályi kereteknek megfelelően a hagyatéki vagyon kezelésére és a célok megvalósítására megalapításra került a Balatonakali Gyermekekért Alapítvány (székhely: 8243 Balatonakali Révész utca 2., nyilvántartási szám: 19-01-0001880).

A hagyaték tárgyát képezte a Balatonakali belterület 278-as helyrajzi szám alatt felvett, természetben a Balatonakali, Strand utca 6. szám alatti ingatlan is. Ez az ingatlan a hagyatékátadó végzés alapján formálisan az Önkormányzat tulajdonába került bejegyzésre, az örökhagyó által meghatározott célhoz kötöttséggel.

Az Önkormányzat a fenti ingatlant a közelmúltban értékesítette. Tekintettel arra, hogy az ingatlan a néhai hagyatékának részét képezte, így annak ellenértéke (a teljes vételár) is kizárólag a végrendeletben meghatározott célra – azaz a község fiataljainak támogatására – fordítható, amely feladatot a nevezett alapítvány látja el.

Az államháztartási és önkormányzati vagyonjogi jogszabályoknak való teljes körű megfelelés, valamint a tiszta könyvelési jogcím biztosítása érdekében tisztelettel kérjük a Tisztelt Polgármester Urat, hogy a soron következő Képviselő-testületi ülésre terjessze elő a vételár alapítvány részére történő átadásának ügyét.
Kezdeményezzük, hogy a Képviselő-testület hozzon határozatot az alábbiakról:

1. Állapítsa meg, hogy a fenti ingatlan értékesítéséből származó vételár a néhai végakarata alapján célhoz kötött vagyon.

2. Adjon felhatalmazást a Polgármester részére a vételárnak az Alapítvány részére történő végleges átadására, valamint az ehhez szükséges Támogatási / Vagyonátadási Szerződés megkötésére.

A zökkenőmentes ügyintézés érdekében csatoljuk a fenti döntést megalapozó testületi előterjesztés és a szerződéstervezet jogi előkészítését szerződéses formában.

Amennyiben az előkészítéshez egyéb dokumentumokra, vagy az alapítvány okirataira szükség van, azokat haladéktalanul rendelkezésre bocsájtjuk.

Együttműködő segítségüket előre is köszönjük a község fiataljainak nevében.

Balatonakali, 2026. szeptember 10.

   Tisztelettel:

             Dr. Palásthy Julianna

Végrendeleti végrehajtó és alapító

